laion/Wikipedia-Exotic huggingface dataset:
ইংরেজি ও বিদেশি ভাষা বিশ্ববিদ্যালয়

ইংরেজি এবং বিদেশী ভাষা বিশ্ববিদ্যালয় হল ইংরেজি ও বিদেশি ভাষা শিক্ষার একটি কেন্দ্রীয় বিশ্ববিদ্যালয়। এটি তেলেঙ্গানার রাজধানী হায়দ্রাবাদে অবস্থিত। ইহা দক্ষিণ এশিয়ার একমাত্র বিশ্ববিদ্যালয় যা কেবল মাত্র ভাষা শিক্ষার জন্য নিয়োজিত ।  এখানে ইংরেজি সহ বিভিন্ন বিদেশী ভাষা যেমন আরবি, চাইনিজ, ফ্রেন্চ, জার্মান, স্পানিশ, ইতালিয়ান, রাশিয়ান, জাপানিজ, কোরিয়ান,পারসি, তুর্কি ভাষা ও সাহিত্য ,লিঙ্গুইস্টিকস, ইন্টার ডিসিপ্লিনরি ও কালচারাল স্টাডিজ পড়ানো হয়।  এটি হল বিশ্ববিদ্যালয়ের মেইন ক্যাম্পাস । হায়দ্রাবাদ ক্যাম্পাস ছাড়াও এর লক্ষ্নো্ু  এবং শিলং এ এর ক্যাম্পাস অবস্থিত । B.A. (Hons) English EFLU B.Ed. English B.A. (Hons) in Arabic B.A. (Hons) in French B.A. (Hons) in German B.A. (Hons) in Russian B.A. (Hons) in Spanish The postgraduate EFLU 2018 courses offered by the university include M.A in English, English Literature, Literatures in English, Comparative Literature, Linguistics, English Language Teaching, JMC, Hindi, Computational Linguistics, Arabic Language & Literature, French Language & Literature, German Language & Literature, Hispanic Language & Literature, Russian Language & Literature, PGDTE in English and PGDTA in Arabic. Ph.D in English Ph.D in Linguistics Ph.D in Comparative Literature Ph.D in Literary and Cultural Studies Ph.D in Indian and World Literatures Ph.D in Translation Studies বিশ্ববিদ্যালয়ের ছাত্র/ছাত্রীদের জন্য হোস্টেলের ব্যবস্থা আছে । "EFL University About"। www.efluniversity.ac.in। ২০১৬-১১-২১ তারিখে মূল থেকে আর্কাইভ করা। সংগ্রহের তারিখ ২০১৬-০৯-৩০।  http://www.thehindu.com/news/cities/Hyderabad/eflu-gets-record-number-of-applications/article22699600.ece http://www.thehindu.com/news/cities/Hyderabad/eflu-to-offer-its-specialised-services-to-all/article19758197.ece "EFLU 2018 Admissions"। ১৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৮।
পাপ্পি লিনাক্স

পাপ্পি লিনাক্স (ইংরেজি: Puppy Linux) একটি হালকা লিনাক্স ডিস্ট্রিবিউশন যেটি সহজে ব্যবহারযোগ্যতা এবং সর্বনিন্ম মেমরি ফুটপ্রিন্টের উপর গুরুত্বারোপ করে। অপারেটিং সিস্টেম চালু হওয়ার পর বুট মিডিয়ামকে রিমোভ করার মাধ্যমে, পুরো সিস্টেমটিই শুধুমাত্র র‍্যাম থেকে চলতে পারে,।প্যাকেজ ডাউনলোডিং ইউটিলিটি ও হালকা ওয়েব ব্রাউজারের সাথে এবিওয়ার্ড, গ্নুমেরিক এবং এমপ্লেয়ারের মত এপ্লিকেশন অন্তর্ভুক্ত থাকে। ডিস্ট্রিবিউশনটি প্রধানত ব্যারি কাউলার ও পাপ্পি লিনাক্স সম্প্রদায়ের অন্যান্য সদস্য কর্তৃক নির্মিত। উফ নামক একটি টুল ব্যবহার করে অন্যান্য লিনাক্সের বাইনারি প্যাকেজ থেকে পাপ্পি লিনাক্স ডিস্ট্রিবিউশন বিল্ড করা যায়। পাপ্পির আগের সংস্করণগুলো উবুন্টুর উপর ভিত্তি করে তৈরি করা হলেও, অধুনা সংস্করণ স্ল্যাকওয়্যার-ভিত্তিক। পাপ্পি আইএসও ফাইলের আয়তন ১৬১ এমবি, এবং পাপ্পি লাইভ এনভায়রনমেন্টে ডিস্ক থেকে সরাসরি বুট হতে পারে। পাপ্পি ২৫৬ এমবি বা তার চেয়ে বেশি র‍্যামে চলতে পারে। তবে সঠিক পারফরমেন্সের জন্যে ৫১২ এমবি র‍্যাম অপরিহার্য। "Puppy Time Line pre-Puppy Version 1 (2003-2005)"। PuppyLinux। ২০১৩-০৫-০৬ তারিখে মূল থেকে আর্কাইভ করা। সংগ্রহের তারিখ ২০১২-০৫-০৬।  "Puppy Linux Blog"। ২০১৬-০৬-২২। ২০১৭-০২-২১ তারিখে মূল থেকে আর্কাইভ করা। সংগ্রহের তারিখ ২০১৭-০২-২০।  "Puppy Linux Blog - Powered by SJPPLOG_NG"। puppylinux.com। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৮।  Fosdick, Howard (অক্টোবর ৮, ২০০৭)। "An in-depth look at Puppy Linux"। DesktopLinux। জানুয়ারি ১৬, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৬।  Kauler, Barry (২০০৮)। "Official Puppy Linux Website"। ডিসেম্বর ১১, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৩, ২০১৬।  Kauler, Barry। "TahrPup 6.0"। Bkhome.org। ২০১৫-০২-১০ তারিখে মূল থেকে আর্কাইভ করা। সংগ্রহের তারিখ ২০১৩-০৮-০৪।  "Announcement and release notes for Lucid Puppy 5.0"।  লিনাক্স, লিনাক্স কার্নেলের উপর ভিত্তি করে নির্মিত একগুচ্ছ ইউনিক্স সদৃশ অপারেটিং সিস্টেম উবুন্টু, সবচেয়ে জনপ্রিয় লিনাক্স ডিস্ট্রো কালি লিনাক্স, পেন টেস্টিং লিনাক্স ডিস্ট্রো ব্যাকবক্স, পেন টেস্টিং লিনাক্স ডিস্ট্রো আর্চ লিনাক্স মানজারো লিনাক্স, আর্চ লিনাক্স ভিত্তিক লিনাক্স ডিস্ট্রো ডিপিন মাজিয়া এলিমেন্টারি ওএস, দৃষ্টিনন্দন লিনাক্স ডিস্ট্রো
দাউদপুর শিক্ষা সদন (হাই স্কুল)

দাউদপুর শিক্ষা সদন (হাই স্কুল) এটা নন্দিগ্ৰাম থানার দাউদপুর গ্ৰাম পঞ্চায়েতর পাসে অবস্থিত, ১৯৬০ সালে এটি প্রতিষ্ঠিত হয়। এখানে ৫ম শ্রেনী থেকে ১০ম শ্রেনী পযর্ন্ত শিক্ষা প্রদান করা হয়।
পৌরপুঞ্জ

পৌরপুঞ্জ বলতে এমন একটি পৌর এলাকাকে বোঝায় যেটি একাধিক মহানগর, নগর, বড় শহর ও অন্যান্য নগরায়িত এলাকা নিয়ে গঠিত, যেগুলি জনসংখ্যা বৃদ্ধি ও ভৌগোলিক সম্প্রসারণের কারণে একীভূত হয়ে একটিমাত্র অবিচ্ছিন্ন নগরায়িত এলাকা বা শিল্পোন্নত এলাকা গঠন করেছে। বেশিরভাগ ক্ষেত্রেই একটি পৌরপুঞ্জ একটি বহুকেন্দ্রিক নগরায়িত এলাকা, যেখানে পরিবহন ব্যবস্থার উন্নতির কারণে বিভিন্ন এলাকাগুলির মধ্যে সংযোগ স্থাপিত হয়ে একটিমাত্র নগরভিত্তিক শ্রমবাজার বা কর্মস্থলে যাতায়াতের এলাকা গঠন করেছে। পৌরপুঞ্জের ইংরেজি পারিভাষিক প্রতিশব্দ হল "কনার্বেশন" (conurbation)। ১৯১৫ সালে স্কটিশ ভূগোলবিদ প্যাট্রিক গেডেস তার রচিত সিটিজ ইন এভোলিউশন নামক গ্রন্থে প্রথমবারের মত পরিভাষাটির প্রচলন করেন। তিনি নব্য বৈদ্যুতিক শক্তি ও মোটরচালিত পরিবহন ব্যবহারের সুবাদে শহরগুলির সম্প্রসারণ এবং একে অপরের সাথে একীভূত হবার ক্ষমতার ব্যাপারে দৃষ্টি আকর্ষণ করেন। তিনি এ প্রসঙ্গে ইংল্যান্ডের মিডল্যান্ডটন তথা ওয়েস্ট মিডল্যান্ডস নগর সমবায়, জার্মানির রুর এলাকা, নেদারল্যান্ডসের রান্ডস্টাড এবং মার্কিন যুক্তরাষ্ট্রের উত্তর জার্সি এলাকাগুলিকে উদাহরণ হিসেবে উল্লেখ করেন। পৌরপুঞ্জ মহাপৌরপুঞ্জ থেকে ভিন্ন। মহাপৌরপুঞ্জে পৌর এলাকাগুলি একে অপরের সন্নিকটস্থ হলেও ভৌগোলিকভাবে বিচ্ছিন্ন থাকে এবং এগুলিতে শ্রমবাজারের একীভবন সম্পূর্ণ নয়। conurbation Dictionary Definition of conurbation Encyclopedia.com Hall, Peter (২০০২)। Cities of Tomorrow। আইএসবিএন 0-631-23252-4।
অপরিকল্পিত নগরায়িত এলাকা

অপরিকল্পিত নগরায়িত এলাকা বলতে ঝুঁকির কথা চিন্তা না করে অসমন্বিত, অপরিকল্পিত, অসম ও ইতস্তত বিক্ষিপ্তভাবে হিসেবে ধীরে ধীরে একটি নগরের সম্প্রসারণকে বোঝায় যা সাধারণত টেকসই নয়। এটি একাধিক বিভিন্ন প্রক্রিয়ার একটি ফলাফল যেখানে সম্পদের দক্ষ ব্যবহার হয় না। সাধারণত উপনগরায়ন প্রক্রিয়ায় একটি কেন্দ্রীয় নগরায়িত এলাকা থেকে জনগোষ্ঠী লঘু জনঘনত্ববিশিষ্ট এলাকাতে ছড়িয়ে পড়ে অপরিকল্পিত নগরায়িত এলাকার জন্ম হয়। এই প্রক্রিয়ার সামাজিক ও পরিবেশগত প্রভাব সাধারণত নেতিবাচক হয়ে থাকে। Batty, Michael; Besussi, Elena; Chin, Nancy (নভেম্বর ২০০৩)। "Traffic, Urban Growth and Suburban Sprawl" (পিডিএফ)। UCL Centre for Advanced Spatial Analysis Working Papers Series। 70। আইএসএসএন 1467-1298। সেপ্টেম্বর ২৬, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ মে ১৭, ২০১৫।  Bhatta, B.; Saraswati, S.; Bandyopadhyay, D. (ডিসেম্বর ২০১০)। "Urban sprawl measurement from remote sensing data"। Applied Geography। 30 (4): 731–740। ডিওআই:10.1016/j.apgeog.2010.02.002।
জান মোরো

জান মোরো (ফরাসি উচ্চারণ: ​[ʒan mɔʁo]; ২৩ ফেব্রুয়ারি ১৯২৮ - ৩১ জুলাই ২০১৭) ছিলেন একজন ফরাসি অভিনেত্রী, গায়িকা, চিত্রনাট্যকার এবং পরিচালক। তিনি মদ্যরাতো কঁতাবিল (১৯৬০) চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার; ভিভা মারিয়া! (১৯৬৫) চলচ্চিত্রের জন্য শ্রেষ্ঠ বিদেশি অভিনেত্রী বিভাগে বাফটা পুরস্কার; লা ভিইল ক্যু মারশাই দান লা মের (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে সেজার পুরস্কার অর্জন করেছেন। তিনি একাধিক আজীবন সম্মাননা পুরস্কার অর্জন করেছেন, তন্মধ্যে একটি হল ১৯৯৬ সালে বাফটা ফেলোশিপ অর্জন। মোরোর মঞ্চ অভিনয়ের অভিষেক হয় ১৯৪৭ সালে এবং কমেদিয়া-ফ্রঁসের অন্যতম মুখ্য অভিনেত্রী হিসেবে নিজেকে প্রতিষ্ঠিত করেন। তিনি ১৯৪৯ সালে চলচ্চিত্রে ছোটখাট চরিত্রে অভিনয় শুরু করেন। তিনি ফের্নান্দেল ভেহিকল মুরত্রেস? (১৯৫০) ও জঁ গাবাঁর সাথে তুশেজ পাস উ গ্রিসবি (১৯৫৪) চলচ্চিত্রে কাজ করে পরিচিতি অর্জন করেন। তিনি লুই মাল পরিচালিত অশেন্সুর পুর লেশাফো (১৯৫৮) এবং ফ্রঁসোয়া ত্রুফো পরিচালিত জুল এ জিম (১৯৬২) ছবিতে অভিনয় করে তারকা খ্যাতি অর্জন করেন। ১৯৬০-এর দশকে সর্বাধিক খ্যাতি অর্জন করা মোরো ১৯৮০-এর দশক পর্যন্ত নিয়মিত অভিনয় করেন। মোরো ১৯২৮ সালের ২৩শে ফেব্রুয়ারি প্যারিসে জন্মগ্রহণ করেন। তার মাতা ক্যাথরিন (জন্মনাম: বাকলি) ছিলেন একজন নৃত্যশিল্পী এবং তার পিতা আনাতোল-দেসির মোরো ছিলেন একজন রেস্তোরাঁ মালিক। মোরোর পিতা ফরাসি বংশোদ্ভূত ছিলেন এবং মাতা ইংরেজ ও আংশিক আইরিশ বংশোদ্ভূত ছিলেন। তার মাতা ইংল্যান্ডের ল্যাঙ্কাশায়ারের ওল্ডহামে জন্মগ্রহণ করেন। মোরোর পিতা ক্যাথলিক ধর্মাবলম্বী এবং মাতা বিয়ের পূর্বে প্রটেস্ট্যান্ট ছিলেন ও বিয়ের পরে ক্যাথলিক ধর্মে দীক্ষিত হন। "Jeanne Moreau Biography (1928-)"। ফিল্ম রেফারেন্স। সংগ্রহের তারিখ ৩১ জুলাই ২০১৮।  ইনসাইড দ্য অ্যাক্টরস স্টুডিওজ-এ সাক্ষাৎকারে বলেছেন। "Jeanne Moreau Biography"। Yahoo! Movies। ২২ মে ২০১১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৮।  "Jeanne Moreau: French screen icon and star of Jules et Jim, dies at 89"। বিবিসি নিউজ। ৩১ জুলাই ২০১৭। সংগ্রহের তারিখ ৩১ জুলাই ২০১৮।  উইকিমিডিয়া কমন্সে জান মোরো সংক্রান্ত মিডিয়া রয়েছে। অলমুভিতে জান মোরো ইন্টারনেট মুভি ডেটাবেজে জান মোরো  (ইংরেজি)
নর নর্ক জেলা

নর নর্ক (আর্মেনীয়: Նոր Նորք, Nor Nork), আর্মেনিয়া এর রাজধানী ইয়েরেভান এর ১২ টি জেলার মধ্যে একটি। এটি শহরের পূর্বদিকে অবস্থিত। এর পশ্চিমে নর্ক-মারাশ জেলা, কেনত্রন জেলা, কানকের-জেইতুন, উত্তরে আভান, দক্ষিণে এরেবুনি এবং পূর্বে কতায়ক জেলা রয়েছে। নর নর্ক জেলা এবং বাগ্রেভান্দ আশপাশের ৯ টি ব্লকের অন্তর্গত ছোটো ভূখণ্ডে বিভক্ত। ২০১১ সালের জনগণনা অনুযায়ী, জেলার জনসংখ্যা ১২৬,০৬৫। ডেভিড বেক স্ট্রিট তেভসহান স্ট্রিট গ্যুরজহান স্ট্রিট মিন্সকি স্ট্রিট ভিলনইয়ুস স্ট্রিট সেন্ট সার্কিস চার্চ, ১৯৯৯ সালে নির্মিত। হওলি মাদার অফ গড চার্চ, ২০১৪ সালে খোলা হয়। ফ্রেডগেফ নানসেন পার্ক টাটুল ক্রপহান পার্ক ভাসপুরকান পার্ক সুরেন নাজরহান গার্ডেন টিগরেন্স দ্যা গ্রেট পার্ক ইয়েরেভান চিড়িয়াখানা ইয়েরেভান ওয়াটার ওয়ার্ল্ড ভ্যাজেন সার্জসন মিলিটারি ইন্সটিটিউট নর নর্ক জেলা সেন্ট সার্কিস চার্চ, ১৯৯৯ সালে নির্মিত নর নর্কে হেক নওপাটের মূর্তি নর নর্কে টর্ক অঞ্গ এর মূর্তি ইয়েরেভান ওয়াটার ওয়ার্ল্ড নর নর্ক জেলার প্রশাসনিক ভবন Nor Nork at Yerevan.am
বাক (দেবী)

বাক (সংস্কৃত: वाच्, আইএএসটি: vāc), একজন  বৈদিক দেবী, যিনি বাকশক্তির মূর্তিপূর্ণ রূপ। তিনি অনুপ্রাণিত কবি ও স্বপ্নদর্শীদের মধ্যে প্রবেশ করেন, তিনি যাদের ভালবাসেন তাদের অভিব্যক্তি ও শক্তি দেন; তাকে "বেদের মা" বলা হয় এবং প্রজাপতির সহধর্মিণী, মনের বৈদিক মূর্ত প্রতীক। তিনি ঐতরেয় আরণ্যক-এ ইন্দ্রের সাথেও যুক্ত। অন্যত্র, যেমন পদ্মপুরাণে, তাকে দৃষ্টির (কশ্যপ) সহধর্মিণী, আবেগের মা এবং সঙ্গীতজ্ঞদের বন্ধু (গন্ধর্ব) বলা হয়েছে। পরবর্তী বৈদিক সাহিত্যে এবং হিন্দু ঐতিহ্যের বৈদিক-উত্তর গ্রন্থে তাকে দেবী সরস্বতী বলে চিহ্নিত করা হয়েছে। সরস্বতী হিন্দুধর্মে একজন উল্লেখযোগ্য ও শ্রদ্ধেয় দেবী। হিন্দু দেবদেবী ঋগ্বৈদিক দেবতা শব্দ Holdrege, Barbara A. (২০১২-০২-০১)। Veda and Torah: Transcending the Textuality of Scripture (ইংরেজি ভাষায়)। SUNY Press। আইএসবিএন 978-1-4384-0695-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Myths and Gods of India, Alain Daniélou, pages 260-261 David Kinsley (১৯৮৭)। Hindu Goddesses: Visions of the Divine Feminine in the Hindu Religious Tradition। Motilal Banarsidass। পৃষ্ঠা 55, 222। আইএসবিএন 978-81-208-0394-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dictionary of Hindu Lore and Legend (আইএসবিএন ০৫০০৫১০৮৮১) by Anna Dhallapiccola Hindu Goddesses: Vision of the Divine Feminine in the Hindu Religious Traditions (আইএসবিএন ৮১২০৮০৩৭৯৫) by David Kinsley Nicholas Kazanas, Vedic Vāc and Greek logos as creative power: a critical study 2009
দেওয়ানবাড়ি মসজিদ (সাভার)

দেওয়ানবাড়ি মসজিদ সাভার উপজেলার আমিনবাজার এলাকায় ১৮ শতকে নির্মিত একটি প্রাচীন মসজিদ। রাজধানী ঢাকা থেকে সাভারের দিকে যেতে আমিনবাজার এলাকায় ঢাকা-আরিচা মহাসড়কের ডান দিকে এর অবস্থান। দেওয়ানবাড়ি মসজিদের প্রতিষ্ঠাতা জনাব আলি হাজী যিনি পেশায় একজন চামড়া ব্যবসায়ী ছিলেন। তিনি ভারত থেকে এখানে এসে বসতি স্থাপন করেন এবং ঐতিহ্যবাহী এ মসজিদটি নির্মান করেন। মসজিদটি তিন গম্বুজ বিশিষ্ট। এর দৈর্ঘ্য ৩৫ ফুট, প্রস্থ ৩৩ ফুট এবং উচ্চতা ৪০ ফুট। মসজিদের বাহির ও অভ্যন্তরীন অংশ কারুকার্যময় শিলালিপি দ্বারা খচিত। এসব শিলালিপি ভারতের আগ্রা থেকে আনা হয়েছে। মসজিদটিতে রয়েছে তিনটি দরজা, আটটি খিলান ও সুদৃশ্য একটি মেহরাব। এর অভ্যন্তরে রয়েছে একটি পুরোনো সুদৃশ্য ঝারবাতি যা দেওয়ানি আমলের ঐতিহ্য বহন করছে। "দেওয়ানবাড়ি দেখার কেউ নেই?- দৈনিক প্রথম আলো (০৪ এপ্রিল, ২০১০ তারিখে প্রকাশিত)"। ২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৮।  বেসরকারি টিভি চ্যানেল NEWS24 এর সচিত্র প্রতিবেদন (০১ আগস্ট, ২০১৮ তারিখে সংগৃহিত)
মারিয়া বাশির

মারিয়া বাশির আফগানিস্তানের একমাত্র অভিশংসক(প্রসিকিউটর), যিনি ২০০৯ সালের তথ্য অনুযায়ী দেশের এমন একটি অবস্থানকে ধরে রাখেন। তালেবান, দুর্নীতিবাজ পুলিশ, মৃত্যু হুমকি,ব্যর্থ হত্যাকাণ্ডের প্রচেষ্টা হওয়ার মত ঘটনার পনের বছরেরও বেশি আফগানিস্তানের সন্ত্রাসী কর্মকাণ্ডের অভিজ্ঞতা তার হয়েছে - তিনি তাদের সবাইকে দেখেছেন। তালেবানদের সময় তাকে কাজ করা থেকে নিষিদ্ধ করা হয়েছিল, তখন তিনি তার বাসায় স্কুল শিক্ষা অবৈধভাবে মেয়েদেরকে প্রদান করতেন। তালেবান যুগের পরে, তাকে চাকুরিতে ফিরিয়ে আনার আহ্বান জানানো হয় এবং ২০০৬ সালে হেরাত প্রদেশের প্রধান প্রসিকিউটর জেনারেল পদে নিযুক্ত হন। নারীর দুর্নীতি ও নিপীড়ন নির্মূলের উপর তার প্রধান লক্ষ্য ছিল, তিনি ২০১০ সালে প্রায় ৮৭ টি মামলা একাই পরিচালনা করেছেন। তার কাজের স্বীকৃতিস্বরূপ, মার্কিন যুক্তরাষ্ট্রের স্টেট ডিপার্টমেন্ট থেকে, তাকে আন্তর্জাতিক সাহসী নারী পুরস্কার প্রদান করা হয়। বাশির ২০১১ সালের টাইম ম্যাগাজিনের ১০০ প্রভাবশালী ব্যক্তিদের তালিকায় অর্ন্তভুক্ত হন। Corbin, Jane (আগস্ট ১৬, ২০০৯)। "What are we fighting for"। BBC।  উদ্ধৃতি ত্রুটি: <ref> ট্যাগ বৈধ নয়; Hegarty নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; UNODC নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Time100 নামের সূত্রটির জন্য কোন লেখা প্রদান করা হয়নি Office of the Spokesperson (মার্চ ৪, ২০১১)। "International Women of Courage Award recipients - 2011"। United States Department of State। ২০১১-০৬-৩০ তারিখে মূল থেকে আর্কাইভ করা।
পৃষ্ঠাসজ্জা

পৃষ্ঠাসজ্জা বা পৃষ্ঠাবিন্যাস বলতে চিত্রলৈখিক নকশা প্রণয়ন প্রক্রিয়ার একটি অংশকে বোঝায় যেখানে মুদ্রণের আগে কোন পৃষ্ঠার দৃশ্যমান উপাদানগুলিকে সাজানো বা বিন্যস্ত করা হয়। এই প্রক্রিয়াতে বিশেষ কোনও যোগাযোগের উদ্দেশ্য পূরণের লক্ষ্যে গ্রন্থনার সাংগঠনিক মূলনীতিগুলি প্রয়োগ করা হয়। উচ্চস্তরের পৃষ্ঠাসজ্জাতে প্রকাশনা মাধ্যমের আকার-আকৃতির পাশাপাশি পাঠ্য বিষয়বস্তু ও চিত্রসমূহের সামগ্রিক বিন্যাস সম্পর্কে সিদ্ধান্ত নেওয়া হয়। এতে সংস্কৃতি ও মনোবিজ্ঞানের সম্যক জ্ঞান থাকার পাশাপাশি বুদ্ধি, সংবেদনশীলতা ও সৃষ্টিশীলতার দক্ষ ব্যবহার প্রয়োজন হয় এবং রচয়িতা ও সম্পাদক কীভাবে ভাব বিনিময় করতে চান ও কীসের উপর জোর দিতে চান, সেগুলি বিবেচনা করতে হয়। নিম্নস্তরের পৃষ্ঠাসজ্জাতে পৃষ্ঠাসংখ্যা স্থাপন এবং মুদ্রাক্ষর স্থাপন প্রক্রিয়াগুলি অনেক বেশি যান্ত্রিক। কিছু পরামিতি বা মানদণ্ড আগে থেকে দেওয়া থাকলে পাঠ্য বিষয়বস্তুসমৃদ্ধ এলাকার সীমানা, মুদ্রাক্ষর ছাঁদ, মুদ্রাক্ষর ছাঁদের আকার, প্রান্তের সাথে সামঞ্জস্যবিধানের পছন্দ, ইত্যাদি খুব সহজেই করা সম্ভব। কম্পিউটারের মাধ্যমে প্রকাশনা আধিপত্য বিস্তার করার আগে এই সবগুলি প্রক্রিয়াই হাতে করা হত, কিন্তু আধুনিক কম্পিউটারভিত্তিক প্রকাশনা ব্যবস্থায় এগুলি প্রায় সবক্ষেত্রেই স্বয়ংক্রিয়ভাবে সম্পাদন করা হয়। O'Connor, Z (২০১৪)। Elements and principles of design: Tools for digital imagery, art and design।
২০১৮ ইংল্যান্ড ক্রিকেট দলের স্কটল্যান্ড সফর

ইংল্যান্ড জাতীয় ক্রিকেট দল একমাত্র একদিনের আন্তর্জাতিক খেলার জন্য স্কটল্যান্ড সফর করে, যা জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। ম্যাচের পর দুই টুয়েন্টি২০ আন্তর্জাতিক (টি২০আই) খেলায় পাকিস্তান একই মাঠে ১২ থেকে ১৩ জুন। শেষবারের মতো দুই দলের এক অপর ম্যাচে জয়ী হয়েছিল ২০১৫ ক্রিকেট বিশ্বকাপে, যেখানে ইংল্যান্ড ১১৯ রানের ব্যবধানে জয়ী হয়েছিল। ২০১৮ সালে মে, ক্রিকেট স্কটল্যান্ড ইংল্যান্ড এবং পাকিস্তান বিরুদ্ধে ম্যাচগুলির জন্য একটি অস্থায়ী ২৪-সদস্য দলে ডাক। স্কটল্যান্ড একদিনের ওয়ানডেতে ইংল্যান্ডের বিপক্ষে প্রথম জয় দিয়ে ছয় রান করে এক ম্যাচ জিতেছে। ম্যান অব দ্য ম্যাচ, ক্যালাম ম্যাকলিওড, তিনি বলেন, "স্কটল্যান্ডের ক্রিকেট থেকে একটি বিশাল বিবৃতি" ইংল্যান্ডের অধিনায়ক, ইয়ন মর্গ্যান, "স্কটল্যান্ডের জন্য এটি বিশাল" বলেছে। ইংল্যান্ড টসে জিতে ফিল্ডিংয়ের সিদ্ধান্ত নেয়। ডিলান বুজ (স্কটল্যান্ড) তার ওডিআই অভিষেক হয়। ক্যালাম ম্যাকলিওড ওয়ানডেতে স্কটল্যান্ডের ব্যাটসম্যানের কাছ থেকে দ্রুততম সেঞ্চুরি এবং স্কটল্যান্ডের হয়ে ইংল্যান্ডের বিপক্ষে ওডিআইতে সেঞ্চুরি করার রেকর্ড গড়েছিলেন তিনি। স্কটল্যান্ড তাদের ওডিআই সর্বোচ্চ স্কোর এবং একটি দ্বারা সর্বোচ্চ স্কোর তৈরি সহযোগী একটি বিরুদ্ধে দলের আন্তর্জাতিক ক্রিকেট কাউন্সিলের সদস্যদের তালিকা#পূর্ণ সদস্য দল। জনি বেয়ারস্টো তিনটি একদিনের আন্তর্জাতিক ওডিআইতে শতক হাঁকানোর জন্য ইংল্যান্ডের প্রথম ব্যাটসম্যান নির্বাচিত হন।
স্যাম মেন্ডেজ

স্যামুয়েল আলেকজান্ডার মেন্ডেজ, সিবিই (ইংরেজি: Samuel Alexander Mendes; জন্ম: ১ আগস্ট ১৯৬৫) হলেন একজন ইংরেজ মঞ্চ ও চলচ্চিত্র পরিচালক। তিনি নাট্যধর্মী আমেরিকান বিউটি (১৯৯৯) চলচ্চিত্র নির্মাণ করে শ্রেষ্ঠ পরিচালনার জন্য একাডেমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি অপরাধমূলক রোড টু পার্ডিশন (২০০২) ও জেমস বন্ড চলচ্চিত্র ধারাবাহিকের স্কাইফল (২০১২) ও স্পেক্টার (২০১৫) চলচ্চিত্র পরিচালনার জন্য সমধিক পরিচিতি অর্জন করেন। তিনি কাবারেট (১৯৯৪), অলিভার! (১৯৯৪), কোম্পানি (১৯৯৫) ও জিপসি (২০০৩) সঙ্গীতধর্মী মঞ্চনাটকের নির্দেশনার জন্য পরিচিত। তিনি ওয়েস্ট এন্ড মঞ্চে প্রথমবারের মত সঙ্গীতধর্মী চার্লি অ্যান্ড দ্য চকলেট ফ্যাক্টরি (২০১৩) মঞ্চনাটক পরিচালনা করেন। নাট্যকলায় অবদানের জন্য ২০০০ সালে রাণী দ্বিতীয় এলিজাবেথ মেন্ডেজকে কমান্ডার অব দি অর্ডার অব দ্য ব্রিটিশ এম্পায়ারে ভূষিত করেন এবং একই বছর তিনি জার্মানির হামবুর্গের আলফ্রেড ট্যোফার ফাউন্ডেশন থেকে শেকসপিয়ার পুরস্কার লাভ করেন। ২০০৫ সালে তিনি গ্রেট ব্রিটেনের ডিরেক্টরস গিল্ড থেকে আজীবন সম্মাননা পুরস্কার অর্জন করেন। ২০০৮ সালে দ্য ডেইলি টেলিগ্রাফ "ব্রিটিশ সংস্কৃতির ১০০ প্রভাবশালী ব্যক্তি" তালিকায় তাকে ১৫তম স্থান প্রদান করে। "Sam Mendes gets directing honour"। বিবিসি নিউজ। সংগ্রহের তারিখ ১ আগস্ট ২০১৮।  "Caine heads birthday honours list"। বিবিসি নিউজ। ১৭ জুন ২০০০। সংগ্রহের তারিখ ১ আগস্ট ২০১৮।  "The 100 most powerful people in British culture"। The Daily Telegraph। ৯ নভেম্বর ২০১৬। সংগ্রহের তারিখ ১ আগস্ট ২০১৮।  উইকিমিডিয়া কমন্সে স্যাম মেন্ডেজ সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে স্যাম মেন্ডেজ (ইংরেজি) ইন্টারনেট মুভি ডেটাবেজে স্যাম মেন্ডেজ  (ইংরেজি)
লিনাক্স লাইট

লিনাক্স লাইট(Linux Lite) উবুন্টু ও ডেবিয়ান-ভিত্তিক একটি লিনাক্স ডিস্ট্রিবিউশন। ডিস্ট্রিবিউশনটি এক্সএসসিই ডেস্কটপ পরিবেশের সাথে একটি হালকা ডেস্কটপ ব্যবহারের অভিজ্ঞতা প্রদান করে। প্রাথমিক লিনাক্স ব্যবহারকারীদের সুখকর অভিজ্ঞতা প্রদানের জন্যে এর সাথে একগুচ্ছ "লাইট এপ্লিকেশন" অন্তর্ভুক্ত রয়েছে। লিনাক্স লাইট একটি 'গেটওয়ে অপারেটিং সিস্টেম'। উইন্ডোজ থেকে লিনাক্স-ভিত্তিক অপারেটিং সিস্টেমে স্থানান্তর সহজতর করার উদ্দেশ্যে এটি তৈরি করা হয়েছে। লিনাক্স লাইট সফটওয়ার নির্বাচন ও প্রোগ্রামের ক্ষেত্রে ইউনিক্সের দর্শন অনুসরণ করে-"এমন প্রোগ্রাম নির্মান করো, যা একটিমাত্র কাজই করতে পারে, তবে তা ভালোভাবে করতে পারে"। ডিস্ট্রোটির ভিত হলো উবুন্টুর এলটিএস শাখার রিলিজসমূহ। যার মানে হচ্ছে প্রত্যাকটি সংস্করণ ৫বছর ধরে সেবা পায় এবং এ সময়ের ভেতর উল্লেখযোগ্য কোন হালনাগাদের প্রয়োজন পড়ে না। হেল্প ম্যানুয়াল হেল্প ম্যানুয়ালের বিস্তারিত লাইট টুইক জনপ্রিয় সফটওয়ার ইন্সটলের জন্যে লাইট সফটওয়্যার লাইট ইনফো, সম্প্রদায় হার্ডওয়্যার ডাটাবেসে দিস্টেমের তথ্য প্রদাবের একটি এপ্লিকেশন "লিনাক্স লাইট ১.০.০ মুক্তির তারিখ"। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৮।  "ডিস্ট্রিবিউশন রিলিজ: লিনাক্স লাইট ১.০.০ (ডিস্ট্রোওয়াচ সংবাদ)"। ডিস্ট্রোওয়াচ। অক্টোবর ২৬, ২০১২। ১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ জুলাই ৩১, ২০১৮।  লিনাক্স ডাউনলোড | ডাউনলোড লিনাক্স লাইট "লিনাক্স লাইট ৪.০ ফাইনাল রিলিজ"। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৮।  "জেরি বেনজেনকনের সাক্ষাৎকার"। ৯ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৮।  বেনজেনকন, জেরি। "মুক্ত অপারেটিং সিস্টেম - লিনাক্স লাইট"। www.linuxliteos.com। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ জুলাই ৩১, ২০১৮।  "এলটিএস - উবুন্টু উইকি"। wiki.ubuntu.com। সংগ্রহের তারিখ জুলাই ৩১, ২০১৮।
সংবৃত সম্মুখ অকুঞ্চিত স্বরধ্বনি

সংবৃত সম্মুখ অকুঞ্চিত স্বরধ্বনি হলো এক ধরনের স্বরধ্বনি যা বহু কথ্য ভাষায় প্রচলিত। আন্তর্জাতিক ধ্বনিমূলক বর্ণমালায় ধ্বনিটিকে i চিহ্ন দিয়ে নির্দেশ করা হয়। এর এক্স-সাম্পা প্রতীক i। [i] স্বরধ্বনিটি অত্যন্ত সাধারণ। যেসব ভাষাতে তিন বা ততোধিক স্বরধ্বনি আছে, তাদের প্রায় সবগুলিতে ধ্বনিমূল আকারে এর দেখা পাওয়া যায়। এর স্বর উচ্চতা (vowel height) সংবৃত, অর্থাৎ এই স্বরধ্বনিটি উচ্চারণের সময় জিহ্বা মুখগহ্বরের ছাদের যতটা সম্ভব কাছাকাছি অবস্থান করে, তবে এমনভাবে যাতে বায়ুপ্রবাহের বাধার সৃষ্টি হয়ে একটি ব্যঞ্জনধ্বনি উচ্চারিত হয়। এর স্বর পশ্চাদ্‌প্রবণতা (vowel backness) সম্মুখ, অর্থাৎ জিহ্বাটি মুখের ভেতরে যথাসম্ভব সামনে অবস্থিত। এর স্বর কুঞ্চন (vowel roundedness) প্রসারিত, অর্থাৎ ঠোঁটদ্বয় কুঞ্চিত নয়, বরং প্রসারিত। Rood, David S., and Taylor, Allan R. (1996). Sketch of Lakhota, a Siouan Language, Part I আর্কাইভইজে আর্কাইভকৃত ১২ জুলাই ২০১২ তারিখে. Handbook of North American Indians, Vol. 17 (Languages), pp. 440–482. Lakota Language Consortium (2004). Lakota letters and sounds.
নিলুফার রাহমানি

নিলুফার রাহমানি (ফার্সি: نیلوفر رحمانی, জন্ম ১৯৯২) আফগানিস্তানের ইতিহাসে প্রথম মহিলা ফিক্সড-উইং( বিমান-বাহিনী বিভাগবিশেষ) বিমান বাহিনীর বিমানচালক এবং ২০০১ সালে তালিবান পতনের পর আফগান সেনাবাহিনীর প্রথম মহিলা পাইলট। যদিও তার পরিবার মৃত্যু হুমকি পেয়েছে,তার পরেও তিনি তার প্রশিক্ষণ সম্পন্ন করতে অধ্যবসায়ী ছিলেন এবং ২০১৫ সালে যুক্তরাষ্ট্রের স্টেট ডিপার্টমেন্টের আন্তর্জাতিক সাহসী নারী পুরস্কার জিতেছিলেন। "The Conversation: Pilots Niloofar Rahmani and Esther Mbabazi"। BBC News। ২৫ জুলাই ২০১৫। সংগ্রহের তারিখ ১৩ জুলাই ২০১৭।  উদ্ধৃতি ত্রুটি: <ref> ট্যাগ বৈধ নয়; Women of Courage (2015) নামের সূত্রটির জন্য কোন লেখা প্রদান করা হয়নি
আজিজা সিদ্দিকী

আজিজা সিদ্দিকী (পশতু: عزيزه صديقيপশতঃ عزيزه صديقي; জন্ম ১৯৮৩) একজন আফগান কর্মী। তিনি আফগান এনজিও অ্যাকশন এডের সাথে মহিলা অধিকার সমন্বয়কারী ছিলেন, যেখানে তিনি গ্রামে আফগান নারীদের অবস্থা নিয়ে গবেষণা করেন এবং তাদের অধিকার সম্পর্কে শিক্ষি প্রদান করেন, এবং সিদ্ধান্ত গ্রহণের সময় প্রশিক্ষণের ব্যবস্থাও করেন, যেখানে তিনি ব্যক্তিগতভাবে বিভিন্ন হুমকির মুখোমুখি হয়েও তার কার্যক্রম চালিয়ে যান। আফগানিস্তানে জন্মগ্রহণকারী আজিজা সিদ্দিকী যুদ্ধের কারণে আট বছর বয়সে পাকিস্তানে চলে যান, তবে ২০০৩ সালে আফগানিস্তানে নারীদের অধিকার প্রতিষ্ঠার জন্য ফিরে আসেন। ২০০৭ সালে তিনি আন্তর্জাতিক সাহসী নারী পুরস্কার লাভ করেন। তবে, তার খ্যাতির কারণে তিনি নিরাপদে আফগানিস্তানে ফিরে আসার জন্য অক্ষম হন এবং তাই তিনি মার্কিন যুক্তরাষ্ট্রে আশ্রয় গ্রহণ করেন। ২০০৮ সালে, তিনি বিআইএএস, বাই-লিংগাল ইন্টারন্যাশনাল অ্যাসিস্ট্যান্ট সার্ভিসেসের জন্য একজন কর্মী হিসেবে কাজ করতে শুরু করেন, যা বয়স্ক ও প্রতিবন্ধী অভিবাসী, আসিয়ানী এবং উদ্বাস্তুদের সাহায্য করে। ২০০৯ সালে সিদ্দিকী গিটানা প্রোডাকশন থেকে "এক্সট্রাঅর্ডিনারি অর্ডিনারি পার্সন অব দ্য ইয়ার" পুরস্কার পেয়েছিলেন, যা শিল্প ও কলা শিক্ষার মাধ্যমে বৈচিত্র্যতাকে উন্নীত করে। Next generation: Afghan-born woman helps other immigrants cross cultural, legal bridges in St. Louis ওয়েব্যাক মেশিনে আর্কাইভকৃত ১৪ আগস্ট ২০১৪ তারিখে, STLBeacon, Retrieved 12 July 2016 Honorees Afghan Activists Committed to Improving Women's Conditions | IIP Digital "AWIU » 2007 WOC – Aziza Siddiqui"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৮।
বের্নুই পরীক্ষা

সম্ভাবনা ও পরিসংখ্যানের তত্ত্বে একটি বের্নুই পরীক্ষা বা দ্বিপদী পরীক্ষা একটি পৌনঃপূনিক দৈব পরীক্ষা যার প্রতিটি দানে ঠিক দুইটি সম্ভাব্য ফলাফল থাকে, যাদের একটিকে "সাফল্য" ও অপরটিকে "ব্যর্থতা" নামে অভিহিত করা হয়, এবং প্রতিবার পরীক্ষা চালানোর সময় সাফল্যের সম্ভাবনা একই থাকে। পরীক্ষাটি জাকব বের্নুই নামক একজন ১৭শ শতকের সুইস গণিতবিদের নামে নামকরণ করা হয়েছে; তিনি ১৭১৩ সালে তার আর্স কোনজেকতান্দি গ্রন্থে পরীক্ষাটি বিশ্লেষণ করেন। বের্নুই পরীক্ষার গাণিতিক বিধিবদ্ধ রূপটি বের্নুই প্রক্রিয়া নামে পরিচিত। যেহেতু একটি বের্নুই পরীক্ষাতে কেবলমাত্র দুইটি সম্ভাব্য ফলাফল থাকে, তাই এটিকে হ্যাঁ বা না প্রশ্নের আকারে বর্ণনা করা যায়। যেমন "নবজাতক শিশুটি কি একটি মেয়ে শিশু?" সুতরাং "সাফল্য" ও "ব্যর্থতা" কেবলমাত্র এখানে তকমা হিসেবে ব্যবহার করা হয়েছে; আক্ষরিক অর্থে নয়। সাফল্য বলতে কিছু আগে থেকে নির্ধারিত শর্ত পূরণ করে এমন একটি ফলাফলকে বোঝানো হয়েছে, কোন নৈতিক রায় দেয়া হয় নি। প্রদত্ত একটি সম্ভাবনা জগতে যেকোন পরিসংখ্যানিক ঘটনার (ফলাফলের সমষ্টি) জন্য বের্নুই পরীক্ষা সংজ্ঞায়িত করা সম্ভব; ঘটনাটি ঘটেছে নাকি ঘটেনি (ঘটনা বনাম সম্পূরক ঘটনা)। বের্নুই পরীক্ষার কিছু উদাহরণ হল: মুদ্রা নিক্ষেপ এক ধরনের বের্নুই পরীক্ষা হতে পারে। এখানে মুদ্রার এক পিঠ সাফল্য ও অন্য পিঠ ব্যর্থতা নির্দেশ করে। একটি দোষমুক্ত মুদ্রার সাফল্যের সম্ভাবনা সংজ্ঞানুসারে ০.৫। ছক্কা নিক্ষেপকেও বের্নুই পরীক্ষা বানানো সম্ভব। এখানে ছক্কার যেকোন একটি পৃষ্ঠের সংখ্যা ওঠাকে সাফল্য এবং বাকী সমস্ত সংখ্যা ওঠাকে ব্যর্থতা ধরা হয়। গণভোটের আগে ভোটার জরিপে কোনও দৈব চয়িত ভোটার গণভোটে হ্যাঁ ভোট দেবেন কি দেবেন না, তা একটি বের্নুই পরীক্ষার কাঠামো হতে পারে। Papoulis, A. (১৯৮৪)। "Bernoulli Trials"। Probability, Random Variables, and Stochastic Processes (2nd সংস্করণ)। New York: McGraw-Hill। পৃষ্ঠা 57–63।  James Victor Uspensky: Introduction to Mathematical Probability, McGraw-Hill, New York 1937, page 45 উইকিমিডিয়া কমন্সে বের্নুই পরীক্ষা সংক্রান্ত মিডিয়া রয়েছে। Hazewinkel, Michiel, সম্পাদক (২০০১), "Bernoulli trials", Encyclopedia of Mathematics, Springer Science+Business Media, আইএসবিএন 978-1-55608-010-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Simulation of n Bernoulli trials"। math.uah.edu। সংগ্রহের তারিখ ২০১৪-০১-২১।